《临川道中寄汪守》
宋代·李处权

渐远闽中地更平，土风疏爽语言轻。
山浓不减嵩高翠，溪涨浑言洛浦声。
忽见槐花思举子，欲求萤火遗书生。
使君元是丈人行，回首铃斋空复情。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。